มังกรหยก (ละครโทรทัศน์ พ.ศ. 2519)

บทความนี้เกี่ยวกับละครโทรทัศน์มังกรหยกชุดแรกสุดที่ออกอากาศในปี พ.ศ. 2519 สำหรับละครโทรทัศน์มังกรหยกชุดถัดไป ดูที่ มังกรหยก (ละครโทรทัศน์ พ.ศ. 2526) สำหรับความหมายอื่น ดูที่ มังกรหยก (แก้ความกำกวม)
| มังกรหยก The Legend of the Condor Heroes 1976 |
| --- | --- |
Hong Kong DVD edition

จีนตัวเต็ม: 射鵰英雄傳
จีนตัวย่อ: 射雕英雄传
จีนกลาง: Shè Diāo Yīng Xióng Zhuàn
กวางตุ้งมาตรฐาน: Se6 Diu1 Jing1 Hung4 Zyun6
ตรงตัว: The Legend of the conder heroes
 
ประเภท: กำลังภายใน, ผจญภัย
เขียนโดย: กิมย้ง (ต้นฉบับ) Huang Wei
บทโดย: Tsang Shu-kuen Ho Yiu-wang Kwan Chin-bok
กำกับโดย: Lin Nianqi
แสดงนำ: ไป่ เปียว   หมีเซียะ   เหลียง เสี่ยวหลง   ฉิน หวง   ฉิน เพ่ย
ผู้ประพันธ์ดนตรีแก่นเรื่อง: James Wong Jim/黃霑 (melody, lyrics)  Ng Tai-Kong/吳大江 (arrangement)
ดนตรีแก่นเรื่องเปิด: Seoi Si Tai Ying Hong/誰是大英雄  sung by Lam Muk/林穆
ประเทศแหล่งกำเนิด: ฮ่องกง
ภาษาต้นฉบับ: กวางตุ้ง
จำนวนตอน: 70 ตอน
การผลิต
ผู้อำนวยการผลิต: หลิน เนียนหลิง
ผู้อำนวยการสร้าง: เสี่ยวเฉิง
ความยาวตอน: 45 นาที/ตอน
บริษัทผู้ผลิต: บริษัท เจียซื่อ
ออกอากาศ
เครือข่าย: เจียซื่อ
ออกอากาศ: 12 เมษายน พ.ศ. 2519 – 16 กรกฎาคม พ.ศ. 2519 (ทุกวันจันทร์ถึงวันศุกร์ 18:55-19:55 น.)
"มังกรหยก ภาค 1 (1976)" (จีน: 射鵰英雄傳 1976) เป็นละครชุดของฮ่องกงแนวกำลังภายใน 70 ตอน โดยใช้บทประพันธ์จากผลงาน วรรณกรรมชิ้นเอกของ กิมย้ง เรื่อง "มังกรหยก" ถูกสร้างขึ้นในปี พ.ศ. 2519 (1976) โดยบริษัท "เจียซื่อ" หรือ CTV ถือว่าเป็นครั้งแรกของนวนิยาย "มังกรหยก" ที่ถูกนำมาสร้างขึ้นเป็นละคร ปัจจุบันเวอร์ชันนี้สร้างไม่ตรงกับบทประพันธ์กิมย้ง เนื่องจากเป็นการสร้างตามบทประพันธ์เก่าของกิมย้ง ที่ตัวกิมย้งเองยังไม่ได้แก้ไขใหม่โดยแม่ของ เอี้ยก๊วย ไม่ใช่ มก เนี่ยมชื้อ แต่เป็น "ฉิน น่ำคิ้ม" (ต่อมา กิมย้ง ได้แก้ไขบทประพันธ์ตัวเอง) มังกรหยก 1976 ชุดนี้ไม่เป็นที่นิยมในจีนและไม่เคยออกอากาศในไต้หวัน เนื่องจากละครฮ่องกงเพิ่งจะเริ่มบุกเบิกในไต้หวันช่วงต้นยุค 80s และช่อง เจียซือ ได้ล้มละลายไปก่อนหน้านั้น ได้เรตติ้งเฉลี่ย 22.5% ของจำนวนประชากรทั้งหมดในปีนั้นเท่ากับมีคนดูต่อตอน 1,016,550 คน
มีการวางตัว "ไป่ เปียว" รับบท ก๊วยเจ๋ง และดาราสาวดาวรุ่ง "หมีเซียะ" รับบท อี้งย้ง แสดงนำ เวอร์ชันนี้ได้เรตติ้งเฉลี่ยต่อตอนเพียง 1 ล้านคนดู ของจำนวนประชากรทั้งหมดในเกาะฮ่องกงของปีพ.ศ. 2519 คือ 4 ล้านปลาย
ถึงแม้เรตติงจะไม่สูงมาก แต่เป็นละครเรื่องแรกของทางช่องเจียซื่อ ที่มียอดคนดูถึงหนึ่งล้านคนเป็นครั้งแรก (และครั้งสุดท้าย) จึงถูกเรียกว่าประสบความสำเร็จ ซึ่งก่อนหน้านั้นละครของทั้งช่อง "อาร์ทีวี" และ "เจียซื่อ" ไม่มีเรื่องไหนมียอดคนดูถึงหนึ่งล้านคนมาก่อน (ยกเว้นช่องทีวีบี ที่มียอดผู้ชมหลายล้านคนทุกคืน) โดย มังกรหยก 1976 มีเรตติงเฉลี่ย 1 ล้านคนครั้งแรกของละครที่ผลิตโดยค่ายเจียซือ คือ 22.5%
เวอร์ชันของ หมีเซียะ ในตอนนั้น ถือว่าประสบความสำเร็จเป็นอย่างดี เพราะตอนนั้นยังไม่มีเวอร์ชันอื่นที่ทำเป็นละครมาเปรียบเทียบ (ไม่นับรวมเวอร์ชันภาพยนตร์) และสร้างชื่อเสียงให้กับ หมีเซียะ เป็นที่รู้จักอย่างกว้างขวางกับบทบาท อึ้งย้ง ที่เธอแสดง จากบทบาทนี้ส่งให้เธอเป็นนักแสดงจอแก้วที่ร้อนแรงที่สุดในฮ่องกงขณะนั้นทันที
แต่อย่างไรก็ตาม ความสำเร็จของ มังกรหยก 1976 ได้ถูกทำลายลง เนื่องจากถูกทำลายเรตติ้ง เมื่อมีการรีเมคเวอร์ชัน "มังกรหยก (1983)" ที่มี "หวง เย่อหัว" รับบท ก๊วยเจ๋ง และ ดาราสาว "อง เหม่ยหลิง" รับบทเป็น อึ้งย้ง ออกมาฉาย จนได้รับความนิยมและประสบความสำเร็จทั้งในฮ่องกงและทั่วโลกมากกว่า และสร้างชื่อเสียงให้กับ องเหม่ยหลิง โด่งดัง ในบท อึ้งย้ง มากกว่า หมีเซียะ ซึ่งทำให้ องเหม่ยหลิงได้รับการยกย่องว่าเป็น อึ้งย้ง ที่ประสบความสำเร็จมากที่สุด มาจนถึงปัจจุบัน